Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Püüdes veenda USA seadusandjaid tuumaleppe vastu hääletama
ütles peaminister Netanyahu,
et leping ei nõua Iraanilt agressiooni lõpetamist
ja julgustab Iraani juhte oma regionaalseid pürgimusi jätkama.
Ligi 100 pro-Palestiina meeleavaldajat kogunes Pariisi linnaranna lähedale
protesteerima 1-päevase Tel Avivile pühendatud festivali vastu.
Türgit ootavad sügisel kiirvalimised, kuna koalitsiooni loomine nurjus.
Ebakindlus NATO liikmesriigis kasvab.
Püüdes veenda USA seadusandjaid hääletama tuumaleppe vastu,
mis sõlmiti Viinis Iraani ja P5+1
(USA, Venemaa, Hiina, Prantsusmaa, Inglismaa ja Saksamaa) vahel,
süüdistas peaminister Netanyahu suurriike,
kes esindasid kõnelustel rahvusvahelist kogukonda
hasartmängudes Iraani muutumiskavatsusega,
kui kaotati Iraani majandust halvanud sanktsioonid,
mis Teherani kõnelustelauda tõid.
Maailm on täna palju ohtlikum paik kui eile.
Juhtriigid on pannud mängu meie kollektiivse tuleviku
lepingu pärast maailma suurima terrorismi toetajaga.
Nad mängivad selle peale, et 10 aastaga Iraani režiim muutub,
kuid eemaldasid samas selle ajendi.
Leping annab Iraanile hoopis ajendi mitte muutuda.
Järgneval dekaadil tasustab leping Iraani terrorirežiimi
sadade miljardite dollaritega,
mis lähevad globaalse terrorismi rahastamiseks,
Iraani regionaalseks agressiooniks
ja pidevateks katseteks hävitada Iisrael.
Netanyahu sõnul
ei nõua leping Iraanilt agressiooni lõpetamist,
vaid julgustab Iraani juhte oma regionaalseid pürgimusi jätkama.
Iraani ülemjuht ajatolla Khamenei ütles 21. märtsil,
et leping ei piira Iraani agressiooni mitte kuidagi.
Ta ütles: "Tuumakõnelused USAga on tuumatüli ja mitte millegi muu teemal."
Kolme päeva eest tegi ta selle taas selgeks.
Ta ütles: "USA kehastab rahvusvahelist arrogantsust,
ja võitlus selle vastu jätkub isegi peale lepingu sõlmimist."
Iraani Liibanoni käepikenduse Hezbollah' juht Nasrallah ütles
sanktsioonide leevendamise kohta, mis on üks lepingu võtmeelemente:
"Rikas ja tugev Iraan suudab seista oma regiooni liitlaste ja sõpradega
paremini kui kunagi minevikus."
Tõlge: Iraani toetus terrorismile ja mässule
tegelikult suureneb pärast lepingut.
Netanyahu kordas oma seisukohta, kus ta hoiatab,
et kümne aastaga varustab tuumalepe Iraani tuumarelvastusega.
Selle halva lepingu mõtte
sõnastas täna Iraani president Rouhani:
"Rahvusvaheline kogukond kaotab sanktsioonid
ja Iraan säilitab oma tuumaprogrammi."
Lammutamata Iraani tuumaprogrammi annab leping kümne aastaga
reformeerimatule, meeleparanduseta ja rikkamale terrorirežiimile
võime toota mitmeid tuumapomme,
terve tuumaarsenali ja vahendid selle kohaletoimetamiseks.
Milline vapustav ajalooline viga!
Iisraeli juht teatas, et leping pole juudiriigi jaoks siduv,
ja vihjas, et kõik alternatiivid on laual,
mis puudutab Iisraeli kaitsmist oma peavaenlase Iraani eest.
See leping Iraaniga ei seo Iisraeli.
See leping ei seo Iisraeli,
kuna Iraan taotleb jätkuvalt Iisraeli hävingut.
Kaitseme end alati.
Ligi 100 pro-Palestiina meeleavaldajat
kogunes Pariisi linnaranna lähedale
protesteerima Tel Avivile pühendatud festivali vastu.
Tekkis väiksemaid kähmlusi Prantsuse politseiga.
Iisraeli merekuurorti tutvustava ürituse "Tel Aviv Seine'il"
mõistsid hukka vasakpoolsed pro-Palestiina kriitkud,
kelle väitel see kiitvat heaks Iisraeli valitsuse poliitika.
Pariisi linnapea Hidalgo ei vastanud üleskutsetele
tühistada üritus, mis sisaldas DJ-sid ja toidukioske.
Ta rõhutas, et selle sihiks on kultuuridevaheline dialoog.
Välismaiseid linnu on minevikus tihti austatud,
kuid seekord toodi kohale 300 politseinikku,
kindlustamaks, et üritus jätkub ilma protestijate sekkumisteta.
Sajad Liibanoni Vaba Patriootilise Liikumise toetajad
kogunesid Beirutis Märtrite väljakule,
kutsudes uut presidenti valima, et riigis lõpeks võimuvaakum.
Liibanoni poliitilises süsteemis peab president olema maroniidi kristlane,
peaminister sunniit, kaitseminister druus
ja parlamendi spiiker šiiit.
Lähis-Ida ainus kristlik presidenditool on olnud tühi alates 2014. a maist,
kuna seadusandjad ei suuda uut kandidaati leida.
Liibanoni poliitikat on pikka aega vaevanud põikpäine sektantlus
ja omavaheline rivaalitsemine,
kuid sõda Süürias on lahkhelisid veelgi võimendanud.
Nõuame Liibanonile tugevat presidenti,
kelle on valinud Liibanoni rahvas, keda ta esindaks.
Veebruaris Saudi Araabia ja Iraani õnnistusega loodud valitsus
säästis Liibanoni täielikust poliitilisest tühimikust
kuid sel on olnud raskusi otsuste tegemisel
ja parlament toimib vaevu.
Türgit ootavad sügisel kiirvalimised,
kuna koalitsioonikõnelused nurjusid.
Ebakindlus NATO liikmesriigis kasvab,
kui Türgi võitleb oma piiridel ISIL-i mässulistega
ja kurdi militantidega nii kodumaal kui Iraagis ja Süürias.
Türgi peaministri Davutoglu sõnul
näivad uued valimised ainsa võimalusena,
kui viimased jõupingutused kõnelustel
tema AK partei ja peamise opositsioonipartei CHP vahel
vilja ei kandnud.
Esitlesime oma nägemusi kenas ja siiras atmosfääris.
Neil on 12 aastat kogemust opositsiooniparteina,
meil 12 aastat kogemust valitsusparteina
ning otsustasime seda dialoogi ja üksteisemõistmist jätkata.
Kuid jõudsime arusaamisele,
et hetkel pole alust valitsuspartnerlust luua.
Näib, et rahva poole pöördumine,
kui on ammendatud kõik võimalused
riigi stabiilsuse säilitamiseks, on palju tõenäolisem.
Kui arvestada, et kõnelused CHPga koalitsiooni loomiseks nurjusid,
on see ainus võimalus.
Teadaanne lõi Türgi rahavarud kõikuma.
Türgi liir nõrgenes rekordmadalale
ja aktsiahinnad langesid 3% võrra.
Paljud investorid lootsid kokkulepet kahe rivaalpartei vahel
ja uute valimiste kartus üksnes pikendab ebastabiilsust.
Peaminister Davutoglul on 23. augustini aega
uut koalitsioonipartnerit leida
või president Erdogan kuulutab välja uued valimised.
Tänaseks Jeruusalemmast kõik.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Shabat shalom!
Kohtumiseni esmaspäeval!
Tõlge: Monika Jaaguri